CELEX: 52009XG1211(03)
Language: ro
Date: 2009-11-27
Title: Concluziile Consiliului din 27 noiembrie 2009 privind educația în domeniul mass-media în mediul digital

11.12.2009   
            
            
               RO
            
            
               Jurnalul Oficial al Uniunii Europene
            
            
               C 301/12
            
         Concluziile Consiliului din 27 noiembrie 2009 privind educația în domeniul mass-media în mediul digital
   2009/C 301/09
   CONSILIUL:
   
                
            
            
               REAFIRMĂ abordarea politică asupra acestei chestiuni prezentată în concluziile sale privind o abordare europeană a competenței mediatice în mediul digital din 21-22 mai 2008 (1).
            
         
                
            
            
               SALUTĂ Recomandarea Comisiei din 20 august 2009 privind educația în domeniul mass-media în mediul digital pentru o industrie audiovizuală și a conținutului mai competitivă și o societate a cunoașterii integratoare și în special:
               
                           —
                        
                        
                           accentul pus pe implicarea activă a industriei, inclusiv a tuturor tipurilor de mass-media, în promovarea inițiativelor privind educația în domeniul mass-media;
                        
                     
                           —
                        
                        
                           recunoașterea rolului pe care sistemul educațional îl poate juca în promovarea educației în domeniul mass-media – capacitatea de a accesa mass-media și de a înțelege, evalua critic, crea și comunica conținut media – în contextul strategiilor statelor membre de învățare de-a lungul vieții;
                        
                     
                           —
                        
                        
                           intențiile Comisiei de a încuraja un consens mai larg asupra educației în domeniul mass-media, de a sprijini analiza și schimburile de bune practici între statele membre și de a elabora instrumente care să ajute statele membre și Comisia să evalueze nivelurile de educație în domeniul mass-media în întreaga Europă.
                        
                     
         EVIDENȚIAZĂ URMĂTOARELE CONSIDERAȚII SUPLIMENTARE
   
               —
            
            
               În promovarea educației în domeniul mass-media este crucial să se recunoască faptul că revoluția digitală a adus beneficii și oportunități semnificative, îmbogățind viețile oamenilor din punct de vedere al abilității acestora de a comunica, învăța și crea și transformând organizarea societății și a economiei. Pentru a utiliza responsabil și în cunoștință de cauză noile tehnologii și noile mass-media, cetățenii trebuie să fie conștienți de riscuri și să respecte dispozițiile juridice relevante, iar politicile privind educația în domeniul mass-media ar trebui să abordeze aceste chestiuni în contextul unui mesaj general pozitiv.
            
         
               —
            
            
               În condițiile în care este cu siguranță adevărat că industria din domeniul media deține un rol crucial în activitatea de promovare a educației în domeniul mass-media, este important să se sublinieze independența mass-media și faptul că statele membre au abordări diferite în promovarea dezvoltării de bune practici și de norme la nivelul industriei din domeniul media, unde autoreglementarea și coreglementarea sunt două din cele câteva soluții posibile. Este, de asemenea, important să se țină seama de numeroasele inițiative privind educația în domeniul mass-media întreprinse deja de industria media, precum și de instituțiile culturale, de organizațiile non-guvernamentale și de sectorul voluntariatului, și să se promoveze și mai mult aceste inițiative.
            
         
               —
            
            
               În promovarea educației în domeniul mass-media ar trebui să se acorde o atenție deosebită faptului că diferitele grupuri din societate pot avea nevoi și comportamente diferite, precum și posibilități diferite de a accesa mass-media. De exemplu, copiii și tinerii au deseori o predispoziție firească de a utiliza noile mass-media și de a exploata noile tehnologii, în timp ce adulții este posibil să fi acumulat o experiență mai mare care poate favoriza aprecierea critică a conținutului media. Strategiile privind îmbunătățirea educației în domeniul mass-media trebuie să ia pe deplin în considerare toate aceste diferențe și să promoveze comunicarea între diferite grupuri și interese ale societății. În același timp, în statele membre ar trebui consolidate și puse în evidență strategiile prin care să se generalizeze disponibilitatea tehnologiilor și posibilitatea de acces la acestea pentru cetățeni.
            
         
               —
            
            
               Sistemul educațional, inclusiv învățarea formală, informală și nonformală, poate juca un rol important în dezvoltarea și îmbunătățirea educației în domeniul mass-media, precum și al creativității și potențialului de inovare în rândul tuturor persoanelor din societate, și mai ales al copiilor și tinerilor care pot juca ei înșiși un rol important în transmiterea acestor competențe în familiile lor. În contextul politicii în domeniul educației, se reamintește faptul că Recomandarea Parlamentului European și a Consiliului din 18 decembrie 2006 privind competențele-cheie pentru învățarea de-a lungul vieții include, printre altele, referirile la „competența digitală” și la „sensibilizarea și expresia culturală” ca fiind două competențe-cheie. Statele membre care dezvoltă educația în domeniul mass-media în contextul sistemului de învățământ ar trebui să facă acest lucru ținând seama de cadrul de referință stabilit de recomandarea din 2006. În plus, Programul de învățare de-a lungul vieții ar putea să sprijine promovarea educației în domeniul mass-media.
            
         
               —
            
            
               Deși este adevărat că educația în domeniul mass-media este un concept dinamic și în continuă evoluție și că înțelegerea comună a conceptului este afectată de diferențele culturale, tehnologice, industriale și dintre generații, este clar, de asemenea, în condițiile dezvoltării unui internet global ca un element-cheie al infrastructurii de comunicații, că cetățenii Europei și ai restului globului se confruntă și trăiesc din ce în ce mai mult într-un peisaj media cu caracteristici similare. Acest fapt ar trebui să facă posibilă și plină de sens dezvoltarea progresivă a criteriilor pentru evaluarea nivelurilor de educație în domeniul mass-media în statele membre astfel cum este prevăzut la articolul 26 din Directiva serviciilor media audiovizuale, luând în considerare, de asemenea, că asemenea criterii și evaluări trebuie să reflecte diferitele condiții preliminare din statele membre. Statele membre și Comisia sunt încurajate să coopereze pe deplin în această sarcină.
            
         INVITĂ COMISIA ȘI STATELE MEMBRE, în limita competențelor respective ale acestora, să țină seama de prezentele concluzii, în plus față de cele din 21-22 mai 2008, în elaborarea politicilor lor privind educația în domeniul mass-media.
   
      (1)  JO C 140, 6.6.2008, p. 8.